आप बच्चों को समय देने में कंजूसी क्यों करते हैं? बच्चों को समय दीजिये प्यार से उनके बालों में हाथ फेरिये, शाबाशी दीजिये, पुचकारिये और बातों ही बातों में विद्यालय की हल्की सी जानकारी भी ले लेजिये कि आज का दिन विद्यालय में कैसा रहा? आपका इतना समय ही काफी हैं आपके लाडले के लिए । इतने से समय से ही आपका बच्चा आसमान से तारे तोड़कर ला सकता है, असम्भव को सम्भव कर सकता है, आपके नाम को पूरे संसार में रोशन कर सकता हैं, आपको वह सफल माता-पिता बनने का प्रमाण पत्र दिला सकता है तो क्या आप नही चाहेंगे कि आपको यह गौरव मिले व आपको सफल माता-पिता की उपाधि से नवाज़ा जाय?